Դպրոցի ճանապարհը, սակայն, նրա առջև արագ փակվեց. իմանալով, թե որտեղ և ում հետ է ապրում աղջնակը, տնօրինությունը անմիջապես նրան հեռացրեց: Դա Էդիթին առանձնապես չվշտացրեց, և նա «գնաց» փողոց, ուր հոր հետ վաստակում էր` անցորդների համար երգելով: 15 տարեկանում, իրեն լիովին ինքնուրույն համարելով, աղջիկը հեռացավ հորից` իր հետ տանելով խորթ քրոջը` Սիմոնային: Քույրերը սկսեցին ապրել էժանագին հյուրանոցում և վաստակել` փողոցներում երգելով: 17 տարեկանում շանսոնյեի ապագա տիրուհին դուստր ունեցավ, ով, սակայն, հազիվ 2 տարի ապրեց` չդիմանալով կենցաղային այն պայմաններին, որոնցում ապրում էին մայրն ու մորաքույրը: